open-index/open-wikipedia-markdown huggingface dataset:
Όθων της Αυστρίας

Ο **Όθων Δ΄ o Εύθυμος** (γερμανικά: *Otto IV der Fröhliche*, 23 Ιουλίου 1301 - 17 Φεβρουαρίου 1339) από τον Οίκο των Αψβούργων, ήταν δούκας της Αυστρίας & Στυρίας (1330-39) και δούκας της Καρινθίας (1335-39) μαζί με τον μεγαλύτερο αδελφό του Αλβέρτο Β΄.

## Βιογραφία
Γεννήθηκε στη Βιέννη και ήταν ο έκτος γιος του Αλβέρτου Α΄ της Γερμανίας και της Ελισάβετ των Γκορίτσια, κόρη του Μάινχαρτ Β΄ δούκα της Καρινθίας. Αδέλφια του ήταν ο Ροδόλφος Α΄ της Βοημίας, ο Φρειδερίκος διεκδικητής βασιλιάς της Γερμανίας, ο Λεοπόλδος Α΄, ο Αλβέρτος Β΄ και ο Ερρίκος.

Από τα αδέλφια του ο Φρειδερίκος προσπάθησε να εκλεγεί βασιλιάς της Γερμανίας, αλλά ηττήθηκε από τον Λουδοβίκο Δ΄ Βίττελσμπαχ στη μάχη του Μύλντορφ το 1322. Για να συμφιλιωθούν οι δύο Οίκοι, ο Όθων Δ΄ νυμφεύτηκε την Ελισάβετ, κόρη του Στεφάνου Α΄ δούκα της Βαυαρίας και εξαδέλφου του Λουδοβίκου Δ΄. Το 1327 γεννήθηκε ο πρώτος γιος του και με την ευκαιρία αυτή ίδρυσε το αββαείο του Νόιμπεργκ στη Στυρία και το παρεκκλήσιο του Αγ. Γεωργίου στον Αυγουστινιανό ναό της Βιέννης. Όταν η Ελισάβετ απεβίωσε το 1330, τάφηκε στο ναό του αββαείου του Νόιμπεργκ.

Από το 1329 και έπειτα ο Όθων Δ΄ διοίκησε τις κτήσεις στη Σουηβία, που ήταν οι παλαιές κτήσεις των Αψβούργων και αργότερα ονομάστηκαν Πέραν Αυστρία. Το 1330 ο Αλβέρτος Β΄ και ο Όθων Δ΄ έλαβαν το δουκάτο της Αυστρίας και Στυρίας. Ο Λουδοβίκος Δ΄ τον έκανε αντιπρόσωπό του (vicar). Για να κάνει δεσμούς με τον Οίκο του Λουξεμβούργου, νυμφεύτηκε την Άννα, κόρη του Ιωάννη της Βοημίας. Ο αδελφός της Κάρολος Δ΄ έγινε βασιλιάς της Γερμανίας.

Το 1335 απεβίωσε ο θείος του Ερρίκος Γκοριτσία δούκας της Καρινθίας χωρίς άρρενα τέκνα και ο Λουδοβίκος Δ΄ παραχώρησε φεουδαλικά τις περιοχές Καρινθία, Καρνιόλη, Τυρόλο στον Αλβέρτο Β΄ και στον Όθωνα Δ΄. Η τελετή ανάληψης της Καρινθίας από τους δύο αδελφούς έγινε με το παλαιό τυπικό της Καραντανίας (ρωμαϊκό όνομα της Καρινθίας) στο πεδίο Τσόλφελντ. Από τότε ενδιαφερόταν πιο πολύ για την Καρινθία. Το 1337 ίδρυσε το ιπποτικό Τάγμα *Εταιρεία του Ναού* για τη σταυροφορία εναντίον των Πρώσων και Λιθουανών παγανιστών. Το προσωνύμιό του ο *Εύθυμος* προέρχεται από την εορταστική ζωή της Αυλής.

Απεβίωσε το 1339 στο αββαείο του Νόιμπεργκ. Τον διαδέχθηκαν οι δύο ανήλικοι γιοί του, που όμως απεβίωσαν το 1344, ίσως δηλητηριασμένοι. Από τους αδελφούς του μόνο ο Αλβέρτος Β΄ είχε άρρενα τέκνα, τα οποία κληρονόμησαν τις κτήσεις.

## Οικογένεια
Το 1325 νυμφεύτηκε την Ελισάβετ των Βίττελσμπαχ, κόρη του Στεφάνου Α΄ δούκα της Βαυαρίας και είχαν τέκνα:
* Φρειδερίκος Β΄ 1327-1344, απεβίωσε 17 ετών.
* Λεοπόλδος Β΄ 1328-1344, απεβίωσε 16 ετών.

Το 1330 απεβίωσε η Ελισάβετ και έπειτα από πέντε έτη ο Όθων Δ΄ έκανε δεύτερο γάμο με την Άννα του Οίκου του Λουξεμβούργου, κόρη του Ιωάννη της Βοημίας· δεν απέκτησαν τέκνα.

Από εκτός γάμου σχέσεις είχε τέσσερα φυσικά τέκνα: Όθων, Λεοπόλδος, Ιωάννης και Λεοπόλδος.

### Πρόγονοι


## Παραπομπές


## Εξωτερικοί σύνδεσμοι
*
*

Κατηγορία:Οίκος των Αψβούργων
Κατηγορία:Δούκες της Αυστρίας
Κατηγορία:Δούκες της Καρινθίας
Σκολλ

Στη σκανδιναβική μυθολογία, ο **Σκολλ** (Αρχαία σκανδιναβικά "Προδοσία") είναι ένας τερατώδης λύκος (βαργκρ) που κυνηγάει τα άλογα Άρβακρ και Αλσβίδρ, που σέρνουν το άρμα που περιέχει τον ήλιο (την Σολ) μέσα στον ουρανό κάθε μέρα, προσπαθώντας να τη φάει (την Σολ). Ο Σκολλ έχει έναν αδελφό, τον Χάτι, που κυνηγάει τον Μάνι, το φεγγάρι. Στο Ράγκναροκ, τόσο ο Σκολλ όσο και ο Χάτι θα πετύχουν στις αποστολές τους.

Ο Σκολλ, υπό ορισμένες περιστάσεις, χρησιμοποιείται ως αντικείμενο (heiti) για έμμεση αναφορά στον πατέρα (τον Φένριρ) και όχι στον γιο. Αυτή η ασάφεια δουλεύει και προς την άλλη κατεύθυνση, όπως για παράδειγμα στο Βαφθρούδνισμαλ, όπου υπάρχει μπέρδεμα στη στροφή 46, όπου ο Φένριρ λαμβάνει τα χαρακτηριστικά κυνηγιού του ήλιου του γιου του Σκολλ. Αυτό μπορεί να οφείλεται κυρίως στη χρήση του Χρόδβιτνιρ και του Χροδβίτνισσον για αναφορά στον Φένριρ και στους γιους του.

## Πηγές
*Orchard, Andy (1997). *Dictionary of Norse Myth and Legend*. Cassell. ISBN 0-304-34520-2

Κατηγορία:Σκανδιναβική μυθολογία
Χάτι Χροδβίτνισσον

Στη σκανδιναβική μυθολογία, ο **Χάτι Χροδβίτνισσον** (το πρώτο όνομα σημαίνει "Αυτός Που Μισεί" ή "Εχθρός") είναι ένας τερατώδης λύκος (βαργκρ). Ένας λύκος που, σύμφωνα με την Πεζή Έντα του Σνόρρι Στούρλουσον, κυνηγάει τον Μάνι, το φεγγάρι, σε όλο τον νυχτερινό ουρανό, ακριβώς όπως ο λύκος Σκολλ κυνηγάει την Σολ, τον ήλιο, κατά τη διάρκεια της ημέρας, μέχρι την εποχή του Ράγκναροκ, όταν θα καταπιούν αυτά τα ουράνια σώματα. Ο Σνόρρι δίνει επίσης ένα άλλο όνομα για έναν λύκο που καταπίνει το φεγγάρι, **Μάναγκαρμρ** ("Κυνηγόσκυλο της Σελήνης", ή "Σκύλος της Σελήνης").

Το πατρονυμικό Χροδβίτνισσον του Χάτι, το οποίο πιστοποιείται τόσο στην Ποιητική Έντα "Γκρίμνισμαλ" όσο και στην ενότητα Γκιουλφάγκινινγκ της Πεζής Έντας, δείχνει ότι είναι ο γιος του Φένριν, για τον οποίο το Χρόδβιτνιρ ("Διάσημος λύκος") είναι ένα εναλλακτικό όνομα. Σύμφωνα με τον Σνόρρι, η μητέρα του Χάτι είναι η γυναίκα γίγαντας, η οποία δεν κατονομάζεται αλλά αναφέρεται στην Ποιητική Έντα "Βολούσπα", που κατοικεί στα ανατολικά του Μίντγκαρντ στο δάσος του Γιάρνβιδρ ("Σιδερένιο ξύλο") και "προωθεί την συγγένεια του Φένριρ". Ο Σνόρρι δηλώνει ότι αυτή η γυναίκα γίγαντας και μάγισσα φέρει πολλούς γίγαντες για γιους, όλους με τη μορφή λύκων, συμπεριλαμβανομένου τον Χάτι και τον Σκολλ, που υπονοείται ως ο αδερφός του Χάτι. Σε δύο στίχους του "Βολούσπα" που αναφέρει ο Σνόρρι, ένας άγνωστος γιος αυτής της γυναίκας γίγαντας προφητεύεται να αρπάξει το φεγγάρι και επίσης να φάει τη σάρκα των νεκρών, πιτσιλώντας τους ουρανούς με αίμα. Αντίθετα, η Ποιητική Έντα "Βαφθρούδνισμαλ" δηλώνει ότι ο ίδιος ο Φένιριρ θα καταστρέψει τον ήλιο.

## Μάναγκαρμρ
Ο Σνόρρι ονομάζει επίσης έναν λύκο που ονομάζεται Μάναγκαρμρ ("Κυνηγόσκυλο της Σελήνης", ή "Σκύλος της Σελήνης") ως τον ισχυρότερο απόγονο της γυναίκας γίγαντας και συνεχίζει να λέει ότι θα καταπιεί το φεγγάρι και θα φάει τους νεκρούς. Αυτό είναι πιθανώς ένα εναλλακτικό όνομα για τον Χάτι που πήρε ο Σνόρρι από τη λαογραφία. Μπορεί να αποδοθεί και ως *Μάναγκαρμ* ή *Μάνεγκαρμ*.

## Παραπομπές


Κατηγορία:Σκανδιναβική μυθολογία
Κορίν Ερμές

Η **Κορίν Ερμές** (Corinne Hermès, γεννήθηκε ως Corinne Miller στο Λανί σιρ Μαρν στις 16 Νοεμβρίου 1961) είναι Γαλλίδα τραγουδίστρια. Εκπροσώπησε το Λουξεμβούργο στον διαγωνισμό τραγουδιού της Eurovision με το τραγούδι "Si la vie est cadeau" ("Αν η ζωή είναι δώρο") σε μουσική του Ζαν-Πιέρ Μιγιέρ και σε στίχους του Αλέν Γκαρσία. Το τραγούδι πήρε την πρώτη θέση.

## Παραπομπές


## Εξωτερικοί σύνδεσμοι
*  Site du Concours Eurovision de la Chanson en français, base de données complète (*Non official*)
* Si la vie est cadeau, στίχοι στα αγγλικά
*  Corinne Hermès στο  Bide et Musique
* 

Κατηγορία:Συμμετέχοντες στη Eurovision
Κατηγορία:Γαλλίδες τραγουδίστριες
Κατηγορία:Νικητές Διαγωνισμού Τραγουδιού Eurovision
Λεοπόλδος Δ΄ της Αυστρίας

Ο **Λεοπόλδος Δ΄** (γερμ.: *Leopold IV. von Habsburg*, 1371 - 3 Ιουνίου 1411) από τον Οίκο των Αψβούργων, ήταν Αυστριακός, δούκας της Πέραν Αυστρίας.

## Βιογραφία
Ήταν δευτερότοκος γιος του Λεοπόλδου Γ΄ δούκα της Αυστρίας και της Βιρίντις Βισκόντι, κόρης του Μπερναμπό κυβερνήτη του Μιλάνου. 

Το 1386 απεβίωσε ο πατέρας του και τον κληρονόμησε ο πρωτότοκος Γουλιέλμος, που έκανε τον Λεοπόλδο Δ΄ συγκυβερνήτη. Ο Γουλιέλμος κράτησε την Έσω Αυστρία (Στυρία, Καρινθία, Καρνιόλη), ενώ τον Λεοπόλδο Δ΄ τον έκανε υπεύθυνο της Πέραν Αυστρίας (των παλαιών Αψβουργικών κτήσεων). Ο Λεοπόλδος Δ΄ είχε να αντιμετωπίσει την Ελβετική αντίθεση. Από το 1391 ήταν ο πραγματικός κυβερνήτης της περιοχής του. Έγινε κυβερνήτης του Τυρόλου (1396-1406).

Επειδή ήταν άτεκνος, έδωσε στους νεότερους αδελφούς του Ερνέστο και Φρειδερίκο Δ΄ θέσεις στο δουκάτο. Το 1406 απεβίωσε ο επίσης άτεκνος Γουλιέλμος. Τον διαδέχθηκε ο Ερνέστος στην Έσω Αυστρία και ο νεαρός Φρειδερίκος Δ΄ στο Τυρόλο. Το 1404 απεβίωσε ο εξάδελφός του Αλβέρτος Δ΄ αφήνοντας έναν γιο 7ετή, τον Αλβέρτο Ε΄ του οποίου ο Λεοπόλδος Δ΄ έγινε κηδεμόνας. Από αυτό προκλήθηκε διαφωνία με τον Ερνέστο. 

Απεβίωσε στη Βιέννη το 1411 και τάφηκε στην κρύπτη των δουκών στον καθεδρικό της πόλης. Τον Πέραν Αυστρία κληρονόμησε ο Φρειδερίκος Δ΄.

## Οικογένεια
Το 1393 νυμφεύτηκε την Αικατερίνη των Βαλουά, κόρη του Φιλίππου Β΄ δούκα της Βουργουνδίας· δεν απέκτησαν τέκνα.

### Πρόγονοι


## Παραπομπές


Κατηγορία:Οίκος των Αψβούργων
Κατηγορία:Δούκες της Αυστρίας
Πραισός (αποσαφήνιση)

Tο τοπωνύμιο **Πραισός** μπορεί να σχετίζεται με τα ακόλουθα λήμματα:

* Πραισός. Αρχαϊκος-ελληνιστικός οικισμός στα νότια της Σητείας.
* Πραισός Σητείας. Σύγχρονος οικισμός, δημοτικό διαμέρισμα Δήμου Σητείας.
Ελένη Λεκαπηνή

Η **Ελένη Λεκαπηνή** (910 - 19 Σεπτεμβρίου 961) ήταν Ρωμαία Αυτοκράτειρα. Ήταν κόρη του Ρωμανού Α΄ και της συζύγου του Θεοδώρας και σύζυγος του Κωνσταντίνου Ζ΄. Διακρίθηκε για την ομορφιά και την εξυπνάδα της τόσο στην αυτοκρατορία όσο και στο εξωτερικό.

## Αυτοκράτειρα
Ο Αυτοκράτορας Ρωμανός Α΄ πάντρεψε την κόρη του Ελένη με τον Κωνσταντίνο, γιο του Λέοντα ΣΤ΄, διάδοχο του θρόνου, για πολιτικούς σκοπούς. Ο Κωνσταντίνος Ζ΄ ο *Πορφυρογέννητος* ήταν από τον Οίκο των Μακεδόνων. Το 922, η Θεοδώρα, μητέρα της Ελένης, απεβίωσε. Στη συνέχεια, η Ελένη πήρε τη θέση της μητέρας της. Από το 945, ο Κωνσταντίνος κατάφερε να γίνει ο μόνος Αυτοκράτορας με τη βοήθεια της συζύγου του. 

Η Ελένη αργότερα έγινε ανάδοχος της Όλγας του Κιέβου, βαπτίζοντάς την Χριστιανή.

## Χηρεία και το τέλος της
Τον Οκτώβριο του 959, ο Κωνσταντίνος Ζ΄ απεβίωσε. Η αιτία του τέλους του δεν έχει επιβεβαιωθεί, επειδή ο γιος του από την Ελένη, ο Ρωμανός Β΄ και η σύζυγός του Θεοφανώ προσπάθησαν δύο φορές να τον δηλητηριάσουν. Ο Ρωμανός Β΄ έγινε αυτοκράτορας. Μετά το τέλος του Κωνσταντίνου Ζ΄, οι πέντε κόρες του (Ζωή, Θεοδώρα, Αγάθη, Θεοφανώ και Άννα) στάλθηκαν στο μοναστήρι από τον αδελφό τους Ρωμανό Β΄, που επηρεάστηκε πιθανότατα από τη σύζυγό του. Η Ελένη απεβίωσε στις 19 Σεπτεμβρίου του 961.

## Παραπομπές


Κατηγορία:Σύζυγοι Βυζαντινών Αυτοκρατόρων
Κατηγορία:Κόρες Βυζαντινών Αυτοκρατόρων
Κατηγορία:Βυζαντινοί του 10ου αιώνα
Ελενη
Σύλβια Μάσσυ

Η **Σύλβια Λενόρ Μάσσυ** (Sylvia Lenore Massy) είναι Αμερικανίδα επιχειρηματίας, παραγωγός, μηχανικός ήχου, συγγραφέας και καλλιτέχνης. Η Μάσσυ είναι ίσως περισσότερο γνωστή για τη δουλειά της το 1993, *Undertow*, το  διπλά πλατινένιο σε πωλήσεις της εναλλακτικής metal μπάντας Tool και τα έργα με τους System of a Down, Τζόνι Κας και Red Hot Chili Peppers.

## Βιογραφία

## Παραπομπές


## Εξωτερικοί σύνδεσμοι
* 

Κατηγορία:Αμερικανοί μουσικοί παραγωγοί
Κατηγορία:Αμερικανοί μηχανικοί
Πρισοΐνιτσα

Η **Πρισοΐνιτσα **() είναι χωριό στο δήμο Μάβροβο και Ροστούσα, στη Βόρεια Μακεδονία. 

## Δημογραφικά στοιχεία
Σύμφωνα με την απογραφή του 2002, το χωριό είχε συνολικά 315 κατοίκους. Στις εθνικές ομάδες του χωριού περιλαμβάνονται οι ακόλουθες:
* Σλαβομακεδόνες: 232 άτομα
* Τούρκοι: 66 άτομα
* Βόσνιοι: 6 άτομα 
* Αλβανοί: 2 άτομα
* Άλλοι: 9 άτομα

## Παραπομπές


Κατηγορία:Χωριά της Βόρειας Μακεδονίας
Μπόγκντεβο

Το **Μπόγκντεβο **(, Αλβανικά: Bogdë) είναι χωριό στο δήμο Μάβροβο και Ροστούσα, στη Βόρεια Μακεδονία. 

## Δημογραφικά στοιχεία
Σύμφωνα με την απογραφή του 2002, ο πληθυσμός του χωριού ανερχόταν στα 5 άτομα. Στις εθνότητες του χωριού περιλαμβάνονται οι ακόλουθες:
* Αλβανοί: 5 άτομα

## Παραπομπές


Κατηγορία:Χωριά της Βόρειας Μακεδονίας
Μάβροβι Ανόβι

μικρογραφία|Η εκκλησία του Αγίου Κύριλλου και Μεθόδιου στο Μάβροβι Ανόβι.
Το **Μάβροβι Ανόβι** είναι χωριό στο δήμο Μάβροβο και Ροστούσα στη Βόρεια Μακεδονία. Το υψόμετρο ανέρχεται στα 1,159 μέτρα. 

## Δημογραφία
Κατά την απογραφή του 2002, το χωριό αριθμούσε:

## Παραπομπές


Κατηγορία:Χωριά της Βόρειας Μακεδονίας
Βλαδίσλαος Α΄ της Βοημίας

Ο **Βλαδίσλαος Α΄**, τσεχ. Vladislav I (π. 1065 - 12 Απριλίου 1125) από τον Οίκο των Πρεμυσλιδών ήταν δούκας της Βοημίας (1109-17, 1120-25).

Ήταν ο τρίτος γιος του Βρατίσλαου Β΄ βασιλιά της Βοημίας και της Σβιετοσλάβας (ή Σβατάβας) Πιάστ, κόρης του Καζιμίρ Α΄ της Πολωνίας.

Ο μεγαλύτερος αδελφός του Μποζιβόι Β΄ δούκας της Βοημίας από το 1101, εκτοπίστηκε από τον εξάδελφό του Σβατοπλούκ το 1107 με τη βοήθεια του Βλαδίσλαου Α΄. Το 1109 ο Σβατοπλούκ απεβίωσε και τον διαδέχθηκε ο Βλαδίσλαος Α΄. Το επόμενο έτος ο Μποριβόι Β΄, που ζούσε εξόριστος στην Πολωνία, επέστρεψε να διεκδικήσει τη Βοημία με τη βοήθεια του Μπολέσλαφ Γ΄ της Πολωνίας, αλλά σε μάχη που δόθηκε ηττήθηκε και φυλακίστηκε. Με παρέμβαση του Ερρίκου Ε΄ Σάλιου της Γερμανίας ο Μποριβόι εξορίστηκε πάλι. Παρά τη νίκη του ο Βλαδισλάβ Α΄ έμεινε υπό Πολωνική πίεση και πιέστηκε να αναγνωρίσει τον μικρότερο αδελφό του Σομπιέσλαφ Α΄ υποτελή κυβερνήτη της Μοραβίας στο Ζνόιμο το 1111. Το 1117 τυπικά παραιτήθηκε υπέρ του Μποζιβόι Β΄, αλλά ουσιαστικά κράτησε αρκετή εξουσία.

Το 1120 ο Μποριβόι καθαιρέθηκε και του παραχωρήθηκε το Ζνόιμο, ενώ ο Βλαδίσλαος Α΄ επέστρεψε στο θρόνο που τον κράτησε ως το 1125. Κυβέρνησε σε δύσκολη εποχή με επιτυχία. Αν και συνέχισε να αναγνωρίζει την επικυριαρχία της Γερμανίας, ωστόσο ξεπέρασε τις επεμβάσεις της Πολωνίας και τις αντιπαραθέσεις με τα αδέλφια του. Επιτέθηκε στην Πολωνία και στην Αυστρία. Το 1110-11 συνόδευσε τον Ερρίκο Ε¨ στην εκστρατεία του στην Ιταλία· ενθάρρυνε τη συνεχή αποίκιση των Γερμανών στις παραμεθόριες περιοχές.

Απεβίωσε το 1125 και τον διαδέχθηκε ο αδελφός του Σομπεσλάβ Α΄.
## Οικογένεια
Πριν το 1111 νυμφεύτηκε τη Ριτσέζα, κόρη του Ερρίκου Α΄ κόμη του Μπεργκ και είχε τέκνα:
* Σβατάβα
* Βλαδίσλαος Β΄ π. 1110-1174, βασιλιάς της Βοημίας.
* Ντιεπόλτ/Θεοβάλδος Α΄, απεβ. 1167, αντιβασιλιάς.
* Γίντριχ.

## Αναφορές
* A. Thiele, Erzählende genealogische Stammtafeln zur europäischen Geschichte, Band I:1, Fischer, 1991.

Κατηγορία:Οίκος των Πρεμυσλιδών
Κατηγορία:Μονάρχες της Βοημίας
Κατηγορία:Δούκες της Βοημίας
Βλαδίσλαος Β΄ της Βοημίας

Ο **Βλαδίσλαος Β΄** (τσεχ. *Vladislav II*, 1110 - 18 Ιανουαρίου 1174) από τον Οίκο των Πρεμυσλιδών ήταν δούκας (1140-58) και μετά βασιλιάς (1158-72) της Βοημίας.

## Τα πρώτα χρόνια
Ήταν ο πρωτότοκος γιος του Βλαδίσλαου Α΄ δούκα της Βοημίας και της Ριτσέζας, κόρης του Ερρίκου Α΄ κόμη του Μπεργκ.

## Η παραίτηση
Προσπαθώντας να κάνει το γιο του Φρειδερίκο διάδοχο, παραιτήθηκε από το αιρετό αξίωμα του δούκα. Ο Φρειδερίκος έγινε για ένα έτος μόνο και παρέδωσε τη θέση στον εξάδελφό του Σομπεσλάβ Β΄, γιο του Σομπεσλάβ Α΄. Ο Βλαδίσλαος Β΄ έζησε στη Θουριγγία, στα εδάφη της δεύτερης συζύγου του και απεβίωσε το 1174. Τάφηκε στον καθεδρικό του Μάισσεν. Ίδρυσε πολυάριθμα Πρεμονστατενσιανά και Κιστερκιανά αββαεία στη Βοημία και έκτισε τη λίθινη *γέφυρα της Ιουδήθ* επί του ποταμού Βλτάνα της Πράγας. Το 1342 μία πλημμύρα την κατέστρεψε και στη θέση της κατασκευάστηκε η *γέφυρα του Καρόλου Δ΄*.

## Οικογένεια
Πρώτα νυμφεύτηκε το 1140 τη Γερτρούδη των Μπάμπενμπερκ, κόρη του Λεοπόλδου Γ΄ δούκα της Αυστρίας και είχε τέκνα:
* Ριχέτσα (;), παντρεύτηκε τον Γιαροσλάβ Β΄ μεγάλο πρίγκιπα του Κιέβου.
* Φρειδερίκος π.  1142-1189, δούκας της Βοημίας.
* Σβιατοπλούκ.
* Αδαλβέρτος Γ΄ 1145-1200, δούκας της Βοημίας και πιο πριν αρχιεπίσκοπος του Ζάλτσμπουρκ.
* Αγνή, απεβ. 1228, ηγουμένη του Αββαείου του Αγ. Γεωργίου στην Πράγα.

Το 1150 απεβίωσε η Γετρούδη και ο Βλαδίσλαος Β΄ έκανε δεύτερο γάμο με την Γιούντιτ/Ιουδήθ των Λουδοβικιδών, κόρη του Λουδοβίκου Α΄ λαντγκράβου της Θουριγκίας και είχε τέκνα:
* Ότακαρ Α΄ π. 1155-1230, βασιλιάς της Βοημίας.
* Βλαδίσλαος Γ΄ π.  1160-1222, δούκας της Βοημίας, μαργράβος της Μοραβίας.
* Ριχέτσα, απεβ. 1182, παντρεύτηκε τον Ερρίκο Α΄ των Μπάμπενμπερκ δούκα του Μέντλινκ, γιο του Ερρίκου Β΄ δούκα της Αυστρίας.

## Αναφορές
*A. Thiele, Erzählende genealogische Stammtafeln zur europäischen Geschichte, Band I:1, Fischer, 1991.

Κατηγορία:Οίκος των Πρεμυσλιδών
Κατηγορία:Βασιλείς της Βοημίας
Κατηγορία:Δούκες της Βοημίας
Κοιλάδα Παντζσίρ

thumb|right|300px|Τμήμα της κοιλάδας Παντζσίρ
Η **Κοιλάδα Παντζσίρ** (περσικά: درهٔ پنجشير, προφορά: Dare-ye Panjšēr, που σημαίνει *Κοιλάδα των Πέντε Λεόντων*) είναι μία κοιλάδα στο βορειοκεντρικό Αφγανιστάν, 150 χλμ. βόρεια της πρωτεύουσας Καμπούλ, κοντά στην οροσειρά του Ινδοκούς. Βρίσκεται στην Επαρχία Παντζσίρ και χωρίζεται από τον ποταμό Παντζσίρ. Η κοιλάδα αποτελεί τον τόπο διαμονής περισσότερων από 140.000 ανθρώπων, περιλαμβάνοντας τη μεγαλύτερη συγκέντρωση ατόμων της εθνικής ομάδας των Τατζίκων του Αφγανιστάν. 

Υπήρξε το μέρος όπου διεξήχθησαν οι μάχες την περίοδο 1980-1985 της Δημοκρατίας του Αφγανιστάν (υπό τον έλεγχο των Σοβιετικών) και των Σοβιετικών εναντίον των Μουτζαχεντίν (φανατικών ισλαμιστών) κατά τη διάρκεια του σοβιετικού πολέμου στο Αφγανιστάν. Επίσης, κατά τη διάρκεια του εμφυλίου πολέμου (1996–2001) σημειώθηκαν ξανά μάχες στην κοιλάδα, μεταξύ των Ταλιμπάν και της Βόρειας Συμμαχίας, η οποία βρισκόταν υπό την ηγεσία του τατζικικής καταγωγής Αφγανού πολέμαρχου Αχμάντ Σαχ Μασούντ.
thumb|right|300px|Η περιοχή Παντζσίρ στο Αφγανιστάν
Κατηγορία:Κοιλάδες του Αφγανιστάν
Ζαράντζ

Η **Ζαράντζ** (περσικά: زرنج) είναι πόλη στο νοτιοδυτικό Αφγανιστάν, κοντά στα σύνορα με το Ιράν. Είναι η πρωτεύουσα της επαρχίας Νιμρούζ του Αφγανιστάν και συνδέεται με λεωφόρους με την πόλη Λασκάρ Γκα στα ανατολικά, την πόλη Φαρά στα βόρεια και την πόλη του Ιράν, Ζαμπόλ, στα δυτικά. Η Ζαράντζ αποτελεί συνοριακή πύλη εισόδου μεταξύ Αφγανιστάν και Ιράν, έχοντας αυξημένη σημασία λόγω τού ότι βρίσκεται πάνω στο σημαντικό εμπορικό δρόμο που συνδέει την Κεντρική και Νοτιοανατολική Ασία με τη Μέση Ανατολή. Έχει πληθυσμό 160.902 κατοίκους σύμφωνα με στοιχεία του έτους 2015.

## Ονομασία
Η σημερινή Ζαράντζ έλκει το όνομά της από μια αρχαία πόλη που ονομαζόταν Ζράνκα στα Αρχαία Περσικά. Στα Ελληνικά, η λέξη αυτή μεταγράφηκε ως Δραγγιανή. Η λέξη Ζαράντζ, όπως και η λέξη Ζράνκα, προέρχονται στην ουσία από την αρχαία περσική λέξη *ζαράνκα* (*χώρα των νερών*). Η περιοχή της Δραγγιανής όπου ο ποταμός Χελμάντ (λέγεται και Χιντμάντ) συναντά τη λίμνη Χαμούν-ι-χελμάντ και σχηματίζει ένα γόνιμο δέλτα στην ενδοχώρα, ήταν γνωστή την εποχή των Σασσανιδών ως *κουτσάκ χιντ* (δηλ. *Μικρή Ινδία*).

Κατηγορία:Πόλεις του Αφγανιστάν
Μίλος Σιμόνοβιτς

Ο **Μίλος Σιμόνοβιτς **(Σερβικά: Милош Симоновић, γεννηθείς στις 28 Μαΐου 1990 στο Ζάγετσαρ) είναι Σέρβος αμυντικός που παίζει για την Νάπρεντακ Κρούσεβατς.

## Καριέρα
Ο Σιμόνοβιτς ξεκίνησε την καριέρα του στην ΦΚ Μπέογκραντ, όπου πέρασε 3 σεζόν, και σκόραρε 4 γκολ σε 68 αγώνες. Στην σεζόν 2011-12, ο Σιμόνοβιτς έπαιξε για την Μπαλκάν Μιρίγιεβο, ενώ στην επόμενη σεζόν έπαιξε στην ΦΚ Ραντνίτσκι Ομπρένοβατς. Στις αρχές του 2014 μπήκε στην ΦΚ Ιντσίγια, που έπαιζε στο Πρώτο Πρωτάθλημα της Σερβίας. Στην σεζόν 2015-16, ο Σιμόνοβιτς έπαιξε στην Νάπρεντακ Κρούσεβατς. Λόγω της έλλειψης αμυντικών, ο Σιμόνοβιτς μετακινήθηκε στην Ράντνικ Σουρντούλιτσα, με δάνειο έξι μηνών από την Νάπρεντακ Κρούσεβατς.

## Παραπομπές


## Εξωτερικοί σύνδεσμοι
* 
* Miloš Simonović στατιστικά στο utakmica.rs
* Miloš Simonović στατιστικά στο footballdatabase.eu

Κατηγορία:Αμυντικοί ποδοσφαιριστές
Κατηγορία:Ποδοσφαιριστές Νάπρεντακ Κρούσεβατς
Κατηγορία:Ποδοσφαιριστές ΦΚ Ραντνίτσκι Ομπρένοβατς
Κατηγορία:Σέρβοι ποδοσφαιριστές
Κατηγορία:Ποδοσφαιριστές Σουπερλίγκα Σερβίας
Ζαμπουλιστάν

Το **Ζαμπουλιστάν** (περσικά: زابلستان), αρχικώς γνωστό ως Ζαβολιστάν, είναι ιστορική περιοχή του Αφγανιστάν, που αντιστοιχεί περίπου στη σημερινή επαρχία Ζαμπούλ στο νότιο τμήμα της χώρας. Η ονομασία Ζαμπουλιστάν μεταφράζεται ως "Γη των Ζαμπούλ", που πιθανόν αποτελεί παραφθορά των Ζουνμπίλ, μιας ινδικής παγανιστικής (ηλιολατρικής) δυναστείας που κυβέρνησε την περιοχή από τον 6ο αιώνα μ.Χ. μέχρι την ισλαμική κατάκτηση του Αφγανιστάν το 870.

Ο Μπαμπούρ, ιδρυτής της Αυτοκρατορίας των Μουγκάλ τον 16ο αιώνα, καταγράφει στην ιστορία του, τη *Μπαμπουρνάμα*, ότι η περιοχή νότια του Ινδοκούς μεταξύ της Κανταχάρ και της Γκάζνας, είναι γενικώς γνωστή ως Ζαμπουλιστάν. Σύμφωνα με την περσική μυθολογία, η πόλη Ζαμπόλ στο ανατολικό Ιράν υπήρξε η γενέτειρα του μυθικού Ιρανού ήρωα Ροστάμ.

Κατηγορία:Ιστορικές περιοχές του Αφγανιστάν
Wizz Air

μικρογραφία|275px|Στο αεροδρόμιο του Ιασίου
Η **Wizz Air** είναι Ουγγρική αεροπορική εταιρεία χαμηλού κόστους με έδρα τη Βουδαπέστη. Ιδρύθηκε τον Σεπτέμβριο του 2003. Ο στόλος της εταιρείας αποτελείται από 175 αεροσκάφη. Εκτελεί πτήσεις σε Ευρώπη, Ισραήλ και στα Ηνωμένα Αραβικά Εμιράτα. Στόχος της είναι να φτάσει τα 500 αεροσκάφη έως το 2030. Ο στόλος της αποτελείται από αεροσκάφη τύπου Airbus A320 Family.

## Ιστορία
Η αεροπορική εταιρεία ιδρύθηκε τον Σεπτέμβριο του 2003. Ο κύριος επενδυτής είναι η αμερικανική εταιρεία Indigo Partners. Η πρώτη πτήση έγινε από το διεθνές αεροδρόμιο Κατόβιτσε στις 19 Μαΐου 2004. Ο διευθύνων σύμβουλος της εταιρείας είναι ο Γιόζεφ Βάραντι, πρώην διευθύνων σύμβουλος της Malév Hungarian Airlines.

Τον Νοέμβριο του 2017, η Wizz ανακοίνωσε ότι σχεδιάζει να ξεκινήσει ένα βρετανικό τμήμα με την επωνυμία Wizz Air UK. Η αεροπορική εταιρεία υπέβαλε αίτηση στην CAA για άδεια εκμετάλλευσης αεροσκάφους. Η Wizz Air UK θα αρχίσει να αναλαμβάνει τις πτήσεις προς το Ηνωμένο Βασίλειο. Η Wizz Air δήλωσε ότι μέχρι το τέλος του 2018 η αεροπορική εταιρεία θα απασχολήσει έως και 100 υπαλλήλους.

## Στόλος


Από το Δεκέμβριο του 2022, ο στόλος της Wizz Air αποτελείται από τα ακόλουθα αεροσκάφη:

**Στόλος της Wizz Air**



## Προορισμοί

## Ατυχήματα

* Στις 8 Ιουνίου 2013, η πτήση **Wizz Air 3141** με αεροσκάφος Airbus A320-232 (νηολόγιο HA-LWM) από το αεροδρόμιο Βουκουρέστι - Ανρί Κόαντα, προς το αεροδρόμιο Τσιαμπίνο της Ρώμης, πραγματοποίησε επείγουσα προσγείωση στο αεροδρόμιο Λεονάρντο ντα Βίντσι-Φιουμιτσίνο όταν το πλήρωμα αντιμετώπισε προβλήματα. Το αεροσκάφος εκτρέπεται προς το Φιουμιτσίνο λόγω του μεγαλύτερου διαδρόμου και οι πυροσβέστες εφαρμόζουν αφρό μετά την προσγείωση ως προληπτικό μέτρο. Το αεροσκάφος εκκενώθηκε χρησιμοποιώντας διαφάνειες. Οι αρχικές αναφορές για τραυματισμένους επιβάτες αμφισβητήθηκαν τόσο από την Wizz Air όσο και από το αεροδρόμιο της Ρώμης Φιουμιτσίνο.

## Παραπομπές


Κατηγορία:Ουγγρικές αεροπορικές εταιρείες
Βραβείο Satellite Καλύτερης Ξενόγλωσσης Ταινίας

Το **Βραβείο Satellite Καλύτερης Ξενόγλωσσης Ταινίας** είναι βραβείο που απονέμεται από το 1996 από την International Press Academy στο πλαίσιο των βραβείων Satellite.
## Νικητές

## Παραπομπές


Κατηγορία:Κινηματογραφικά βραβεία στις Ηνωμένες Πολιτείες
UTC+05:30

μικρογραφία|300x300εσ|Χρήση της ζώνης ώρας UTC+05:30 το 2008: Μπλε (Δεκέμβριος), Πορτοκαλί (Ιούνιος), Κίτρινο (σε χρήση όλο το χρόνο), ανοικτό μπλε: Θαλάσσιες περιοχές
Η **UTC+05:30** είναι αναγνωριστικό μετατόπισης ώρας από το συγχρονισμένο παγκόσμιο χρόνο (UTC) κατά +05:30. Η συγκεκριμένη ζώνη ώρας χρησιμοποιείται στην Ινδία και τη Σρι Λάνκα. 

## Χρήση ως σταθερή ώρα (όλο το χρόνο)

### Νότια Ασία
*  (Νέο Δελχί, Βομβάη, Καλκούτα, Τσεννάι) - Σταθερή Ώρα Ινδίας
*  - Χειμερινή Ώρα Σρι Λάνκα

## Δείτε επίσης
* Σταθερή Ώρα Ινδίας
* Χειμερινή Ώρα Σρι Λάνκα
* Ώρα Μαντράς
* Μπανγκλαντές
* Νεπάλ

## Παραπομπές


Κατηγορία:Μετατοπίσεις UTC
Κατηγορία:Ώρα στη Σρι Λάνκα
Κατηγορία:Ώρα στην Ινδία
UTC+10:00

μικρογραφία|300x300εσ|Χρήση της ζώνης ώρας UTC+10: Μπλε (Δεκέμβριος), Πορτοκαλί (Ιούνιος), Κίτρινο (χρήση όλο το χρόνο), ανοικτό μπλε: Θαλάσσιες περιοχές

Η **UTC+10:00** είναι αναγνωριστικό μετατόπισης ώρας από το συγχρονισμένο παγκόσμιο χρόνο (UTC) κατά +10. Η συγκεκριμένη ζώνη ώρας χρησιμοποιείται στις ακόλουθες περιοχές. 

## Ως χειμερινή ώρα (όλο το χρόνο)

### Βόρεια Ασία
* Ρωσία - Ώρα Βλαδιβοστόκ

### Ωκεανία
* Ηνωμένες Πολιτείες - Ζώνη Ώρας Τσαμόρρο
** Γκουάμ (επικράτεια)
** Βόρειες Μαριάνες Νήσοι (κοινοπολιτεία)
* Ομόσπονδες Πολιτείες της Μικρονησίας
** (Τσούουκ, Γιαπ και γύρω περιοχή) 
* Παπούα Νέα Γουινέα
* Αυστραλία - Ζώνες ώρας στην Αυστραλία (AEST)
** Κουίνσλαντ

### Ανταρκτική
* Μερικές βάσεις της Ανταρκτικής. Δείτε επίσης Ώρα στην Ανταρκτική. 

## Ως χειμερινή ώρα (μόνο τον χειμώνα, στο Νότιο Ημισφαίριο)

### Ωκεανία
* Αυστραλία - Ανατολική Ζώνη Ώρας (AEST)
** Επικράτεια Αυστραλιανής Πρωτεύουσας
** Νέα Νότια Ουαλία (εκτός από το Μπρόκεν Χιλ και τη Νήσο Λορντ Χάου)
** Τασμανία
** Βικτώρια

## Δείτε επίσης
* Ζώνες ώρας στην Αυστραλία
* Ώρα στη Ρωσία

## Εξωτερικοί σύνδεσμοι
* Πόλεις στη ζώνη ώρας UTC+10

Κατηγορία:Μετατοπίσεις UTC
Ηλεκτρική σκούπα

thumb|Ηλεκτρική σκούπα για οικιακή χρήση
Μια **ηλεκτρική σκούπα** είναι μια συσκευή που χρησιμοποιεί μια αντλία αέρα (έναν φυγοκεντρικό ανεμιστήρα σε όλα, αλλά μερικά από τα πολύ παλαιότερα μοντέλα), για να δημιουργήσει μερικό κενό για να απορροφήσει τη σκόνη και τη βρωμιά, συνήθως από τα δάπεδα, και από άλλες επιφάνειες όπως καναπέδες, ταπετσαρίες και κουρτίνες.

Η βρωμιά συλλέγεται είτε από σάκο σκόνης είτε από σύστημα συλλογής σκόνης κυκλώνων για μεταγενέστερη απόρριψη. Οι ηλεκτρικές σκούπες, που χρησιμοποιούνται τόσο σε σπίτια όσο και στη βιομηχανία, υπάρχουν σε διάφορα μεγέθη και μοντέλα - συσκευές χειρός με μπαταρίες μικρού μεγέθους, μοντέλα με τροχούς για οικιακή χρήση, οικιακές κεντρικές ηλεκτρικές σκούπες, τεράστιες σταθερές βιομηχανικές συσκευές που μπορούν να χειριστούν αρκετές εκατοντάδες λίτρα σκόνης πριν εκκενωθούν, και αυτοπροωθούμενα φορτηγά για την ανάκτηση μεγάλων διαρροών ή την απομάκρυνση μολυσμένου εδάφους. Εξειδικευμένες σκούπες καταστημάτων μπορούν να χρησιμοποιηθούν για να απορροφούν τόσο τη σκόνη όσο και τα υγρά.

## Εξωτερικοί σύνδεσμοι
* 

Κατηγορία:Οικιακές συσκευές
Κατηγορία:Τεχνολογίες αερίων
Κατηγορία:Εργαλεία καθαρισμού
Ότακαρ Α΄ της Βοημίας

Ο **Ότακαρ Α΄**, τσεχ. Otakar I (π. 1155 - 15 Δεκεμβρίου 1230) από τον Οίκο των Πρεμυσλιδών ήταν δούκας (1192-93, 97-98) και μετά βασιλιάς (1198-1230) της Βοημίας.
## Βιογραφία
Ήταν γιος του Βλαδίσλαου Β΄, δούκα της Βοημίας από τη δεύτερη σύζυγό του Ιουδήθ της Βαυαρίας, κόρης του Λουδοβίκου Α΄, λαντγράβου της Θουριγγίας.

## Οικογένεια
Πρώτα νυμφεύτηκε το 1178 την Αδελαΐδα των Βέττιν, κόρη του Όθωνα Β΄, μαργράβου του Μάισσεν και είχε τέκνα:
* Βρατίσλαος, απεβ. πριν το 1225.
* Μαργαρίτα (Ντάγκμαρ), απεβ. 1212, παντρεύτηκε τον Βάλντεμαρ Β΄ της Δανίας.
* Μποζισλάβα, απεβ. 1238, παντρεύτηκε τον Ερρίκο Α΄ κόμη του Όρτενμπεργκ.
* Χεντβίγκα, μοναχή στο Γκέρνροντε.

Το 1211 απεβίωσε η Αδελαΐδα και ο Ότακαρ Α΄ νυμφεύτηκε για δεύτερη φορά την Κωνσταντία των Άρπαντ, κόρη του Μπέλα Γ΄ της Ουγγαρίας και είχε τέκνα:
* Βρατίσλαος π. 1200-1209.
* Γιούντιτ/Ιουδήθ, απεβ. 1230, παντρεύτηκε τον Βερνάρδο των Σπάνχαϊμ, δούκα της Καρινθίας.
* Άννα 1204-1265, παντρεύτηκε τον Ερρίκο Β΄ των Πιαστ-Σιλεσίας δούκα του Βρότσλαφ.
* Βεγκέσλαος Α΄ π. 1205-1253, βασιλιάς της Βοημίας.
* Βλαδίσλαος Β΄ 1207-1227, μαργράβος της Μοραβίας.
* Πρέμυσλ 1209-1239, μάργραβος της Μοραβίας.
* Βιλελμίνη 1210-1281.
* Αγία Αγνή της Βοημίας 1211-1282.

## Αναφορές
*Chisholm, Hugh, ed. (1911). "Ottakar I.". Encyclopædia Britannica. 20 (11th ed.). Cambridge University Press. pp. 367–368.
*France, John (2006). The Crusades and the Expansion of Catholic Christendom, 1000–1714. Routledge. ISBN 978-1134196180.
*Wihoda, Martin (2015). Vladislaus Henry: The Formation of Moravian Identity. BRILL. ISBN 978-9004303836.

Κατηγορία:Οίκος των Πρεμυσλιδών
Κατηγορία:Βασιλείς της Βοημίας
Κατηγορία:Δούκες της Βοημίας
UTC+11:00

μικρογραφία|300x300εσ|Χρήση της ζώνης ώρας UTC+11: Μπλε (Δεκέμβριος), Πορτοκαλί (Ιούνιος), Κίτρινο (όλο το χρόνο), Ανοικτό μπλε: Θαλάσσιες περιοχές

Η **UTC+11:00** είναι αναγνωριστικό μετατόπισης ώρας από το συγχρονισμένο παγκόσμιο χρόνο (UTC) κατά +11. Αυτή η ζώνη ώρας χρησιμοποιείται στις ακόλουθες περιοχές:

## Ως χειμερινή ώρα (όλο το χρόνο)

### Βόρεια Ασία
* Ρωσία – Ώρα Μαγκαντάν

### Ωκεανία
* Ομόσπονδες Πολιτείες της Μικρονησίας
** Κοσράε, Πονπέι και γύρω περιοχή
* Νέα Καληδονία
* Νησί Νόρφολκ
* Παπούα Νέα Γουινέα
** Νήσος Μπουγκαινβίλ
* Νησιά Σολομώντα
* Βανουάτου

## Ως θερινή ώρα (καλοκαίρι Νότιου Ημισφαιρίου)

### Ωκεανία
* Αυστραλία – Ανατολική Θερινή Ώρα (AEDT)
** Επικράτεια Αυστραλιανής Πρωτεύουσας
** Νέα Νότια Ουαλία (εκτός από το Μπρόκεν Χιλ. Ωστόσο, περιλαμβάνεται η Νήσος Λορντ Χάου, που χρησιμοποιεί τη ζώνη ώρας UTC+10:30 το χειμώνα)
** Τασμανία
** Βικτώρια

## Δείτε επίσης
* Ζώνες ώρας στην Αυστραλία
* Ώρα στη Ρωσία

## Παραπομπές


## Εξωτερικοί σύνδεσμοι
* Πόλεις στη ζώνη ώρας UTC+11
 
Κατηγορία:Μετατοπίσεις UTC
Βεγκέσλαος Α΄ της Βοημίας

:*Να μη συγχέεται με τον Άγιο [[Βεγκέσλαος Α΄ της Βοημίας (δούκας)|Βεντσέσαλο Α΄]] δούκα της Βοημίας*.

Ο **Βεγκέσλαος Α΄** ο *Mονόφθαλμος* (λατιν.: Wenceslaus I, τσεχ.: *Václav I Jednooký*, 1205 - 23 Σεπτεμβρίου 1253) από τον Οίκο των Πρεμυσλιδών ήταν βασιλιάς της Βοημίας (1230-1253).

## Βιογραφία
Ήταν γιος του Ότακαρ Α΄ βασιλιά της Βοημίας και της Κωνσταντίας των Άρπαντ, κόρη του Μπέλα Γ΄ της Ουγγαρίας.

## Οικογένεια
Νυμφεύτηκε το 1224 την Κουνιγούνδη των Χοενστάουφεν, κόρη του Φιλίππου δούκα της Σουαβίας & βασιλιά της Γερμανίας και της Ειρήνης Αγγελίνας. Είχε τέκνα:
* Βλαδίσλαος Γ΄ π. 1228-1247, μάργραβος της Μοραβίας.
* Ότακαρ Β΄ π. 1230-1278, βασιλιάς της Βοημίας.
* Βεατρίκη π. 1231-1290, παντρεύτηκε τον Όθωνα Γ΄ των Ασκάνια μαργράβο του Βρανδεμβούργου.
* Αγνή, απεβ. 1268, παντρεύτηκε τον Ερρίκο Γ΄ Βέττιν μαργράβο του Μάισσεν.

Κατηγορία:Οίκος των Πρεμυσλιδών
Κατηγορία:Βασιλείς της Βοημίας
Κατηγορία:Δούκες της Βοημίας
Ότακαρ Β΄ της Βοημίας

Ο **Ότακαρ Β΄** (τσεχ.: *Přemysl Otakar II.*, 1233 - 26 Αυγούστου 1278), ο λεγόμενος *σιδηρούς και χρυσός βασιλιάς*  από τον Οίκο των Πρεμυσλιδών, ήταν βασιλιάς (1253-1278) της Βοημίας, δούκας της Αυστρίας (1251-78), της Στυρίας (1260-78), της Καρινθίας (1269-78) και μάργραβος της Μοραβίας (1247-78), της Καρνιόλης (1269-78). Υπό την ηγεσία του η Βοημία έφθασε στο απόγειο της  δύναμής της· ο ίδιος φιλοδόξησε να γίνει βασιλιάς της Γερμανίας, αλλά δεν μπόρεσε.
## Βιογραφία
Ήταν δευτερότοκος γιος του Βεγκέσλαου Α΄ βασιλιά της Βοημίας και της Κουνιγούνδης των Χοενστάουφεν, κόρης του Φιλίππου δούκα της Σουαβίας.

## Οικογένεια
Πρώτα νυμφεύτηκε το 1252 τη Μαργαρίτα των Μπάμπενμπεργκ, κόρη του Λεοπόλδου ΣΤ΄ δούκα της Αυστρίας. Ήταν 26 έτη μεγαλύτερή του· έμειναν άτεκνοι και ο γάμος ακυρώθηκε.

Το 1261 νυμφεύτηκε για δεύτερη φορά με την Κουνιγούνδη των Ρουρικιδών, κόρη του Ροστισλάβ πρίγκιπα του Χάλιχ και είχε τέκνα:
* Κουνιγούνδη 1265-1321, παντρεύτηκε τον Μπολέσλαφ Β΄ των Πιάστ δούκα της Μαζοβίας.
* Αγνή 1269-1296, παντρεύτηκε τον Ροδόλφο Β΄ των Αψβούργων δούκα της Αυστρίας.
* Βεγκέσλαος Β΄ 1271-1305, βασιλιάς της Βοημίας.
* Ερρίκος 1262-1263, απεβ. 1 έτους.

Από μία μη νόμιμη σχέση είχε φυσικά τέκνα:
* (νόθος) Νικόλαος Α΄ π. 1255-1318, δούκας της Οπάβα (γερμαν. Τροππάου), ιδρυτής τού κλάδου Πρεμυσλιδών-Σιλεσίας.
* (νόθος) Ιωάννης, πρύτανης τού Συλλόγου τού καθεδρικού τού Βύσεχραντ.

Ο Ότακαρ Β΄ ήταν 2ος εξάδελφος της μητέρας της 2ης συζύγου του Κουνιγούνδη των Ρουρικιδών του Χάλιχ..

## Αναφορές
*Chisholm, Hugh, ed. (1911). "Ottakar I.". Encyclopædia Britannica. 20 (11th ed.). Cambridge University Press. pp. 367–368.
## Περαιτέρω βιβλιογαφία
*Parrott, Cecil (19ρ66). "Otakar Premysl, King of Bohemia". History Today. 16 (11): 765–72.

Κατηγορία:Οίκος των Πρεμυσλιδών
Κατηγορία:Βασιλείς της Βοημίας
Κατηγορία:Δούκες της Καρινθίας
Βεγκέσλαος Β΄ της Βοημίας

:*Να μη συγχέεται με τον [[Βεγκέσλαος Β΄ της Βοημίας (δούκας)|Βεντσέσλαο Β΄]] δούκα της Βοημίας.*

Ο **Βεγκέσλαος Β΄** (λατιν.: *Wenceslaus ΙΙ*, τσεχ. *Václav II.*, 27 Σεπτεμβρίου 1271 – 21 Ιουνίου 1305) από τον Οίκο των Πρεμυσλιδών, ήταν βασιλιάς της Βοημίας (1278-1305), της Πολωνίας (1300-1305) και δούκας της Κρακοβίας (1291-1305).

Ήταν ο γιος του Ότακαρ Β΄ βασιλιά της Βοημίας και της δεύτερης συζύγου του Κουνιγούνδης των Ρουρικιδών, κόρης του Ροστισλάβ πρίγκιπα της Γαλικίας/Χάλιχ.

## Οικογένεια
Πρώτα νυμφεύθηκε το 1285 την Ιουδήθ των Αψβούργων, κόρη του Ροδόλφου Α΄ της Γερμανίας και είχε τα ακόλουθα τέκνα:
* Βεγκέσλαος Γ΄ 1289-1306, βασιλιάς της Βοημίας, Ουγγαρίας και Πολωνίας.
* Αγνή 1289-π.1299, δίδυμη με τον Βεγκέσλαο Γ΄, μνηστεύθηκε τον Ρούπρεχτ (Ροβέρτο) των Νασσάου, γιο του Αδόλφου της Γερμανίας, αλλά απεβ. π. 10 ετών.
* Άννα 1290-1313, παντρεύτηκε τον Ερρίκο των Γκορίτσια δούκα της Καρινθίας, που με τον γάμο του έγινε βασιλιάς της Βοημίας.
* Ελισάβετ 1292-1330, παντρεύτηκε τον Ιωάννη κόμη του Λουξεμβούργου, που με τον γάμο του έγινε βασιλιάς της Βοημίας. Έτσι η Βοημία πέρασε στον Οίκο του Λουξεμβούργου.
* Μαργαρίτα 1296-1322, παντρεύτηκε τον Μπολέσλαφ Γ΄ των Πιαστ-Σιλεσίας δούκα του Βρότσλαφ.

Το 1297 απεβίωσε η Ιουδήθ και το 1300 ο Βεγκέσλαος Β΄ νυμφεύθηκε για δεύτερη φορά με την Ελισάβετ-Ριτσέζα των Πιαστ, κόρη του Πσέμισλ Β΄ της Πολωνίας και είχε τέκνο:
* Αγνή 1305-1337, παντρεύτηκε τον Ερρίκο Α΄ των Πιαστ-Σιλεσίας δούκα του Γιάβορ, Λβόβεκ, κ.ά.

Από εκτός γάμου σχέσεις είχε πολυάριθμα φυσικά τέκνα, όπως ο:
* (νόθος) Γιαν Βόλεκ, απεβ. 1351, επίσκοπος του Ολομόουτς.

## Πηγές
* 

Κατηγορία:Οίκος των Πρεμυσλιδών
Κατηγορία:Βασιλείς της Βοημίας
UTC+06:30

μικρογραφία|500x500εσ|Χρήση της ζώνης ώρας UTC+06:30: Μπλε (Δεκέμβριος), Πορτοκαλί (Ιούνιος), το Κίτρινο (όλο το χρόνο), ανοικτό Μπλε - Θαλάσσιες περιοχές
Η **UTC+06:30** είναι αναγνωριστικό μετατόπισης ώρας από το συγχρονισμένο παγκόσμιο χρόνο (UTC) κατά +06:30. Αυτή η ζώνη ώρας χρησιμοποιείται στις ακόλουθες περιοχές: 

## Ως χειμερινή ώρα (όλο το χρόνο)

### Νοτιοανατολική Ασία
*  - Χειμερινή Ώρα Μιανμάρ

### Ινδικός Ωκεανός
* Νησιά Κόκος (Αυστραλία - Ζώνες ώρας στην Αυστραλία)

Κατηγορία:Μετατοπίσεις UTC
UTC+14:00

Η **UTC+14:00** είναι αναγνωριστικό μετατόπισης ώρας από το συγχρονισμένο παγκόσμιο χρόνο (UTC) κατά +14. Αυτή είναι η ανατολικότερη ζώνη ώρας της γης, που σημαίνει ότι οι περιοχές στη ζώνη αυτή ξεκινούν μια νέα μέρα νωρίτερα από όλες, και ως εκ τούτου, οι περιοχές που χρησιμοποιούν αυτή τη ζώνη ώρας είναι οι πρώτες που γιορτάζουν το Νέο Έτος.

Η ζώνη ώρας UTC+14 εκτείνεται μέχρι 30 μοίρες ανατολικά του 180ου μεσημβρινού, με αποτέλεσμα το ανατολικό όριο της Διεθνή Γραμμή Ημερομηνίας να βρίσκεται γύρω στον 150ο μεσημβρινό δυτικά.

## Χρήση της ζώνης ώρας

### Ως χειμερινή ώρα (όλο το χρόνο)
μικρογραφία|500x500εσ|UTC+14: Μπλε (Δεκέμβριος), Πορτοκαλί (Ιούνιος), το Κίτρινο (χρήση όλο τον χρόνο), Ανοικτό μπλε: Θαλάσσιες περιοχές

#### Ωκεανία
* Κιριμπάτι
** Νησιά Γραμμής Ισημερινού - συμπεριλαμβανομένου του Κιριτιμάτι (Νήσος των Χριστουγέννων)
*** Το αναγνωριστικό της ζώνης ώρας είναι το Ειρηνικός/Κιριτιμάτι.

### Ως θερινή ώρα (καλοκαίρι Νότιου Ημισφαιρίου)

#### Ωκεανία
* Σαμόα - Ώρα στη Σαμόα
* Τόνγκα

## Ιστορία
Η Δημοκρατία του Κιριμπάτι εισήγαγε μια αλλαγή ζώνης ώρας για το ανατολικό ήμισυ της χώρας την 1 Ιανουαρίου του 1995. Έτσι, το ανατολικό ήμισυ μετακινήθηκε από τις ζώνες ώρας -11 και -10 σε +13 και +14. Ως Βρετανική αποικία, το κέντρο του Κιριμπάτι βρισκόταν στα Νησιά Γκίλμπερτ, λίγο δυτικά της παλιάς γραμμής ημερομηνίας. Τα μακρινά Νησιά Φοίνικα και Νησιά Γραμμής Ισημερινού ήταν στην άλλη πλευρά της γραμμής ημερομηνίας. Τα κυβερνητικά γραφεία στις αντίθετες πλευρές της γραμμής μπορούσαν να επικοινωνήσουν μέσω ραδιοφώνου ή τηλεφώνου μόνο στις τέσσερις μέρες τις εβδομάδας όπου οι δύο πλευρές δεν είχαν διαφορά ημερομηνίας.

Η αναθεώρηση της ζώνης ώρας του Κιριμπάτι σήμαινε ότι η γραμμή ημερομηνίας μετακινήθηκε ανατολικά, ώστε να περνάει γύρω από την χώρα. Έτσι, τα Νησιά Γραμμής Ισημερινού, συμπεριλαμβανομένου του κατοικημένου νησιού Κιριτιμάτι, ήταν οι πρώτες περιοχές που μπήκαν στο 2000.

Τα νησιά Τόνγκα, χρησιμοποίησαν την ζώνη ώρας UTC+14 ως θερινή ώρα από το 1999 έως το 2002 και από το 2016 έως σήμερα, και επομένως, γιόρτασαν το 2000 την ίδια στιγμή με τα Νησιά Γραμμής Ισημερινού του Κιριμπάτι.

Στο τέλος της 29ης Δεκεμβρίου 2011 (UTC−10), η Σαμόα μετακίνησε την χειμερινή ώρα, από την UTC−11 στην UTC+13 (και την θερινή ώρα από την ζώνη ώρας UTC−10 στην UTC+14), με αποτέλεσμα η Σαμόα να μετακινηθεί στο δυτικό τμήμα της Διεθνούς Γραμμής Ημερομηνίας.

Επίσης, είναι πιθανό ότι η Αλάσκα (ως Ρωσική Αμερική) χρησιμοποιούσε διάφορες τοπικές ζώνες ώρας, από την GMT+11:30 μέχρι την GMT+15:10 μέχρι το 1867 (ο Συγχρονισμένος Παγκόσμιος Χρόνος εισήχθη το 1960). Αυτές οι ζώνες ώρας ήταν τοπικοί μέσοι χρόνοι και δεν ήταν ζώνες ώρας.

Η ζώνη ώρας UTC+14 χρησιμοποιήθηκε ως θερινή ώρα πριν από το 1982 σε τμήματα της ανατολικότατης Ρωσίας (Τσουκότκα) που χρησιμοποιούσαν την Ώρα Αναντίρ.

## Δείτε επίσης
* UTC-12:00, η τελευταία ζώνη ώρας που ξεκινάει μια νέα ημέρα

## Παραπομπές


## Εξωτερικοί σύνδεσμοι
* Πόλεις στην ζώνη ώρας UTC+14

Κατηγορία:Μετατοπίσεις UTC
Μπέσνικ Χάσι

O **Μπέσνικ Χάσι** (*Besnik Hasi*, 29 Δεκεμβρίου 1971 -) είναι Αλβανό-Κοσοβάρος πρώην επαγγελματίας ποδοσφαιριστής και νυν προπονητής ποδοσφαίρου. Ήταν επίσης διεθνής με την Εθνική Αλβανίας. Από το καλοκαίρι του 2017 έως στις 24-9-2017 ήταν προπονητής στη Super League για τον Ολυμπιακό Πειραιώς. 

Ως παίκτης έχει πανηγυρίσει τέσσερα πρωταθλήματα Βελγίου, ένα σούπερ καπ κι ένα κύπελλο, με την Γκενκ και την Άντερλεχτ. Η συνολική του καριέρα γενικότερα είναι συνδεδεμένη με τη βελγική ομάδα Άντερλεχτ στην οποία υπήρξε έξι χρόνια ποδοσφαιριστής καθώς, επίσης, ήταν και 8 χρόνια προπονητής της, τα περισσότερα, ωστόσο, ως βοηθός.

## Παραπομπές

## Εξωτερικοί σύνδεσμοι
*Besnik Hasi  at the official Cercle Brugge site 
*

Κατηγορία:Αλβανοί ποδοσφαιριστές
Κατηγορία:Ποδοσφαιριστές Εθνικής Αλβανίας
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Αλβανοί προπονητές ποδοσφαίρου
Κατηγορία:Κοσοβάροι
Κατηγορία:Ποδοσφαιριστές ΚΦ Λιρία
Κατηγορία:Ποδοσφαιριστές ΝΚ Ζάγκρεμπ
Κατηγορία:Ποδοσφαιριστές ΚΡΚ Γκενκ
Κατηγορία:Ποδοσφαιριστές ΡΣΚ Άντερλεχτ
Κατηγορία:Ποδοσφαιριστές ΚΣΚ Λόκερεν
Κατηγορία:Ποδοσφαιριστές Σερκλ Μπρυζ
Κατηγορία:Ποδοσφαιριστές Μόναχο 1860
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Προ Λιγκ Βελγίου
Κατηγορία:Προπονητές ποδοσφαίρου ΡΣΚ Άντερλεχτ
Κατηγορία:Προπονητές ποδοσφαίρου Λέγκια Βαρσοβίας
Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Προπονητές Σούπερ Λιγκ Ελλάδας
Κατηγορία:Ξένοι προπονητές ποδοσφαίρου στην Ελλάδα
Κατηγορία:Ποδοσφαιριστές ΦΚ Ντιναμό Πάντσεβο
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στο Βέλγιο
UTC+07:30

Η **UTC+07:30** είναι αναγνωριστικό μετατόπισης ώρας από το συγχρονισμένο παγκόσμιο χρόνο (UTC) κατά +07:30.

## Ιστορία
Η UTC+07:30 χρησιμοποιήθηκε ως θερινή ώρα, καθώς και ως χειμερινή ώρα αργότερα στην Ηπειρωτική Μαλαισία και τη Σιγκαπούρη. Μεταξύ του 1941 και του 1942 πριν την Ιαπωνική κατοχή, καθώς και από το 1945 έως το 1970 μετά την κατοχή, η UTC+07:30 ως τη θερινή ώρα. Αργότερα, το 1970, η Σιγκαπούρη αποφάσισε να χρησιμοποιήσει την UTC+07:30 ως Χειμερινή Ώρα της Σιγκαπούρης. 

Η κυβέρνηση της Μαλαισίας ανακοίνωσε τον Δεκέμβριο του 1981 ότι θα άλλαζε την ώρα της Ηπειρωτικής Μαλαισίας κατά 30 λεπτά, μεταβαίνοντας στη ζώνη ώρας UTC+08:00, από την 1η Ιανουαρίου 1982 προκειμένου να αποκτήσει κοινή ώρα με την Ανατολική Μαλαισία. Λαμβάνοντας υπόψη τις στενές σχέσεις της Σιγκαπούρης με τη Μαλαισία και επίσης για να αποφευχθεί η σύγχυση για τους ταξιδιώτες και τους επιχειρηματίες, η κυβέρνηση της Σιγκαπούρης πήρε μια πολύ γρήγορη απόφαση να ακολουθήσει το παράδειγμά της.

## Δείτε επίσης
* Χειμερινή Ώρα Σιγκαπούρης

## Παραπομπές

Κατηγορία:Μετατοπίσεις UTC
Grup Yorum

Οι  **Grup Yorum** (*Γκρουπ Γιορούμ*) είναι τουρκικό συγκρότημα. Το μουσικό τους ύφος χαρακτηρίζεται από έναν συνδυασμό παραδοσιακών Τουρκικών και σύγχρονων μουσικών οργάνων. Οι Grup Yorum έπαιξαν μπροστά σε 55.000 οπαδούς τους, στην Κωνσταντινούπολη. Έχουν δώσει συναυλίες σε πολλές χώρες, όπως σε Γερμανία, Αυστρία, Αυστραλία, Γαλλία, Ιταλία, Ολλανδία, Δανία, Βρετανία, Ελλάδα, Συρία.

## Δισκογραφία
# 1987 - *Siyrilip Gelen*
# 1988 - *Haziranda Ölmek Zor / Berivan*
# 1989 - *Türkülerle*
# 1989 - *Cemo / Gün Gelir*
# 1990 - *Gel ki Şafaklar Tutuşsun*
# 1991 - *Yürek Çağrısı*
# 1992 - *Cesaret*
# 1993 - *Hiç Durmadan*
# 1995 - *İleri*
# 1996 - *Geliyoruz*
# 1997 - *Marşlarımız*
# 1998 - *Boran Fırtınası*
# 1999 - *Kucaklaşma*
# 2000 - *Onbeşinci Yıl Seçmeler*
# 2001 - *Eylül*
# 2001 - *Feda*
# 2003 - *Biz Varz*
# 2003 - *Yürüyüş*
# 2006 - *Yıldızlar Kuşandık*
# 2008 - *Başeğmeden*
# 2013 - *Halkın Elleri*
# 2015 - *Ruhi Su*
# 2017 - *İlle Kavga*

## Βίντεο
* Grup Yorum – Istanbul Inonu Stadyum Konseri
* Grup Yorum – Bakirköy konseri

## Παραπομπές


## Εξωτερικοί σύνδεσμοι
*  Ο Αγώνας: Grup Yorum
*  Grup Yorum - Επίσημη ιστοσελίδα

Κατηγορία:Τούρκικα μουσικά συγκροτήματα
Κατηγορία:Folk rock συγκροτήματα
Bulbus glandis

Ο **bulbus glandis** (που ονομάζεται επίσης **κόμπος**) είναι δομή στυτικού ιστού στο πέος των κυνοειδών θηλαστικών. Κατά τη διάρκεια του ζευγαρώματος οι ιστοί διογκώνονται και κολλάνε αμέσως μετά τη διείσδυση του πέους του αρσενικού μέσα στο θηλυκό. Το κόλλημα συμπληρώνεται από κυκλικούς μυς ακριβώς μέσα στο σφιγκτήρα του κόλπου του θηλυκού, εμποδίζοντας έτσι το αρσενικό να αποτραβηχτεί. Οι κυκλικοί μύες συστέλλονται επίσης περιοδικά, πράγμα που έχει ως αποτέλεσμα την διέγερση για εκσπερμάτωση, ακολουθούμενη από το προστατικό υγρό, καθώς και τη διατήρηση της διόγκωσης του πέους και επομένως του κολλήματος, για κάποιο χρονικό διάστημα. Για τα κατοικίδια σκυλιά το κόλλημα μπορεί να διαρκέσει μέχρι μισή ώρα ή περισσότερο, αν και συνήθως λιγότερο.

## Σημειώσεις


Κατηγορία:Ανατομία ζώων
Κατηγορία:Πέος
Κατηγορία:Κυνίδες
Λεοπόλδος ΣΤ΄ της Αυστρίας

Ο **Λεοπόλδος ΣΤ΄** (γερμ.: *Leopold VI.*, 1176 - 28 Ιουλίου 1230), γνωστός ως **Λεοπόλδος ο Ένδοξος**, ήταν δούκας της Στυρίας από το 1194 και δούκας της Αυστρίας από το 1198 έως τον θάνατό του το 1230. Ήταν μέλος του Οίκου των Μπάμπενμπεργκ.

## Βιογραφία
Ήταν δευτερότοκος γιος του Λεοπόλδου Ε΄, δούκα της Αυστρίας και της Ελένης των Άρπαντ, κόρης του Γκέζα Β΄ της Ουγγαρίας.

## Οικογένεια
Το 1203 νυμφεύτηκε τη Θεοδώρα Αγγελίνα, μάλλον κόρη του Ιωάννη Αγγέλου (εγγονού του Αλεξίου Α΄ Κομνηνού, αυτοκράτορα του Βυζαντίου) και είχε τέκνα:
* Μαργαρίτα 1204-1266, παντρεύτηκε τον Ερρίκο, συμβασιλέα της Γερμανίας & Σικελίας.
* Αγνή 1205-1226, παντρεύτηκε τον Αλβέρτο Α΄ Άνχαλτ, δούκα της Σαξονίας.
* Ερρίκος Β΄ 1208-1228, δούκας του Μέντλινγκ. Η κόρη του:
** Γερτρούδη 1226-1288, παντρεύτηκε τον Χέρμαν ΣΤ΄, μαργράβο του Μπάντεν.
* Γερτρούδη 1210-1241, παντρεύτηκε τον Ερρίκο Ράσπε, λαντγράβο της Θουριγγίας.
* Φρειδερίκος Β΄ 1211-1246, δούκας της Αυστρίας και τελευταίος άρρην απόγονος των Μπάμπενμπεργκ.
* Κωνσταντία 1212-1243, παντρεύτηκε τον Ερρίκο Γ΄ των Βέττιν, μαργράβο του Μάισσεν. Οι απόγονοί της Αψβούργοι θα διεκδικήσουν μετά το 1453, ως απόγονοι της Θεοδώρας Αγγελίνας, το όνομα της Ρωμαϊκής Αυτοκρατορίας και θα κάνουν τον δικέφαλο αετό έμβλημα της Αυστρίας.

## Εξωτερικοί σύνδεσμοι
* Leopold VI., Herzog at AEIOU

Κατηγορία:Οίκος των Μπάμπενμπεργκ
Κατηγορία:Δούκες της Αυστρίας
UTC+09:00

μικρογραφία|300x300εσ|Χρήση της ζώνης ώρας UTC+09 τον Αύγουστο του 2015: Μπλε (Δεκέμβριος), Πορτοκαλί (Ιούνιος), Κίτρινο (όλο το χρόνο), Ανοικτό μπλε: Θαλάσσιες περιοχές

Η **UTC+09:00** είναι αναγνωριστικό μετατόπισης ώρας από το συγχρονισμένο παγκόσμιο χρόνο (UTC) κατά +09.

Κατά τη διάρκεια της Ιαπωνικής κατοχής της Βόρνεο, της Βιρμανίας, του Χονγκ Κονγκ, των Ολλανδικών Ανατολικών Ινδιών, της Μαλάγια, των Φιλιππινών, της Σιγκαπούρης και της Γαλλικής Ινδοκίνας, η συγκεκριμένη ζώνη ώρας χρησιμοποιήθηκε ως κοινή ώρα με το Τόκιο, μέχρι την πτώση της Ιαπωνικής Αυτοκρατορίας. 

## Ως χειμερινή ώρα (όλο το χρόνο)

### Βόρεια Ασία
* Ρωσία - Ώρα Γιακούτσκ

### Ανατολική Ασία
*  - Σταθερή Ώρα Ιαπωνίας
*  - Σταθερή Ώρα Κορέας

### Ωκεανία
* 
*  - Ώρα στο Ανατολικό Τιμόρ
*  - Ώρα στην Κίνα (η συγκεκριμένη ζώνη ώρας χρησιμοποιήθηκε ως θερινή ώρα από το 1986 έως το 1991)

### Νοτιοανατολική Ασία
*  (ανατολική) - Ανατολική Ώρα Ινδονησίας
** Μολούκες
** Παπούα και Δυτική Παπούα (Ινδονησιακό τμήμα της Νέας Γουινέας)

## Δείτε επίσης
* Χειμερινή ώρα Σιγκαπούρης
* Ώρα στην Καμπότζη
* Ώρα στην Ινδονησία
* Ώρα στο Λάος
* Ώρα στη Μαλαισία
* Ώρα στις Φιλιππίνες
* Ώρα στη Ρωσία
* Ώρα στο Βιετνάμ
* Σταθερή ώρα Ιαπωνίας
* Σταθερή ώρα Κορέας

Κατηγορία:Μετατοπίσεις UTC
UTC+12:00

μικρογραφία|Χρήση της ζώνης ώρας UTC+12 το 2010: Μπλε (Δεκέμβριος), Πορτοκαλί (Ιούνιος), Κίτρινο (όλο το χρόνο), Ανοικτό μπλε: Θαλάσσιες περιοχές
Η **UTC+12:00** είναι αναγνωριστικό μετατόπισης ώρας από το συγχρονισμένο παγκόσμιο χρόνο (UTC) κατά +12.

## Ως χειμερινή ώρα (όλο το χρόνο)

### Βόρεια Ασία
* Ρωσία - Ώρα Καμτσάτκα
** Αυτόνομος Θύλακας Τσουκότκα
** Κράι Καμτσάτκα

### Ωκεανία
* Νήσος Ουέηκ (ΗΠΑ) 
* Νήσοι Μάρσαλ
* Κιριμπάτι
** Νησιά Γκίλμπερτ και Μπανάμπα Νήσος
* Ναουρού 
* Τουβαλού
* Ουαλίς και Φουτουνά (Γαλλία)

## Ως χειμερινή ώρα (το χειμώνα στο Νότιο Ημισφαίριο)

### Ωκεανία
* Φίτζι
* Νέα Ζηλανδία (εκτός από τα Νησιά Τσάταμ) - Χειμερινή Ώρα Νέας Ζηλανδίας

### Ανταρκτική
* Μερικές βάσεις της Ανταρκτικής, συμπεριλαμβανομένων των βάσεων Μακμέρντο και του Νότιου Πόλου. Δείτε επίσης Ώρα στην Ανταρκτική.

## Ιστορικές αλλαγές
Η Ατόλη Κουατζαλέιν, στα Νησιά Μάρσαλ, μετακινήθηκε κατά 24 ώρες, στην πλευρά της Διεθνούς Γραμμής Ημερομηνίας στο ανατολικό ημισφαίριο παρακάμπτοντας την 21η Αυγούστου του 1993.

## Δείτε επίσης
* Ώρα στη Νέα Ζηλανδία
* Ώρα στο Ηνωμένο Βασίλειο
* Ζώνη Ώρας της Νήσου Ουέηκ
* UTC−12:00

## Παραπομπές


Κατηγορία:Μετατοπίσεις UTC
UTC+08:45

μικρογραφία|Πινακίδα στον αυτοκινητόδρομο Έυρ, ο οποίος συνδέει την Δυτική με την Νότια Αυστραλία, που υποδηλώνει την αρχή - της ανεπίσημης ζώνης ώρας - της Αυστραλιανής Κεντροδυτικής Ώρας.
Η **UTC+08:45** είναι αναγνωριστικό μετατόπισης ώρας από το συγχρονισμένο παγκόσμιο χρόνο (UTC) κατά +08:45 ώρες.

Η UTC+08:45 χρησιμοποιείται ως Ζώνη ώρας στην Αυστραλία (Κεντροδυτική Ώρα ή CWT). Χρησιμοποιείται από κάποια τροχόσπιτα κατά μήκος του Αυτοκινητόδρομου Έυρ στην Δυτική Αυστραλία και Νότια Αυστραλία. Αν και δεν είναι επίσημα αναγνωρισμένη από την κυβέρνηση ζώνη ώρας, τα όρια αρχής και τέλους της περιοχής όπου χρησιμοποιείται η ζώνη ώρας είναι σαφώς καθορισμένα και εμφανίζονται συνήθως σε οδικούς χάρτες της περιοχής. Επίσης, στο ανατολικό μέρος του Αυτοκινητόδρομου Έυρ, υπάρχει μία πινακίδα αναρτημένη από την κυβέρνηση, η οποία συμβουλεύει τους ταξιδιώτες να μετακινήσουν τα ρολόγια τους μπροστά κατά 45 λεπτά.

Η ζώνη ώρας UTC+08:45 χρησιμοποιείται σε 5 χωριά στην Αυστραλία, συμπεριλαμβανομένων του Συνοριακού Χωριού στην Νότια Αυστραλία και της Καϊγκούνα, της Ιούκλα, της Μαντούρα και της Μουντραμπίλλα στην Δυτική Αυστραλία. Περιλαμβάνεται στην βάση δεδομένων tz με το προσδιοριστικό Αυστραλία/Ιούκλα.

## Δείτε επίσης
* UTC+09:45

## Παραπομπές


## Εξωτερικοί σύνδεσμοι
* Πόλεις στην ζώνη ώρας UTC+08:45
 
Κατηγορία:Μετατοπίσεις UTC
Ρένι Σούρμαν Χέιγκουορθ

Η **Ρένι Σούρμαν Χέιγκουορθ** (*[[αγγλικά]] : Renée Schuurman Haygarth*), (6 Οκτωβρίου 1939 - 30 Μαΐου 2001), είναι πρώην πρωταθλήτρια της αντισφαίρισης από τη Νότια Αφρική που έχει καταφέρει να κερδίσει έξι τίτλους σε τουρνουά Γκραν σλαμ.

Η Σούρμαν συνεργάστηκε στα διπλά γυναικών με τη Σάντρα Ρέινολντς Πράις όπου κέρδισαν τέσσερις τίτλους στο διπλό γυναικών σε τουρνουά Γκραν σλαμ. Κέρδισαν το Αυστραλιανό Πρωτάθλημα του 1959 και το Γαλλικό Πρωτάθλημα του 1959, του 1961 και του 1962. Επιπλέον, ήταν επιλαχόντες στο Γουίμπλεντον το 1960 και το 1962. Η Σούρμαν κέρδισε τον τίτλο στο διπλό γυναικών με συμπαίκτρια την Αν Χέιντον Τζόουνς στο γαλλικό πρωτάθλημα του 1963 κερδίζοντας στον τελικό τις Ρόμπιν Έρμπεν και Μάργκαρετ Σμιθ Κορτ.

Τον Απρίλιο του 1962 νίκησε την Άντζελα Μόρτιμερ στον τελικό του βρετανικού σκληρού πρωταθλήματος. Με συμπαίκτη τον Μπομπ Χόου κέρδισαν τον τίτλο στο μικτό διπλό στο γαλλικό πρωτάθλημα του 1962. Με συμπαίκτη τον Ροντ Λέιβερ ήταν δύο φορές επιλαχόντες στο μεικτό στο Αυστραλιανό και Γαλλικό Πρωτάθλημα του 1959. Στο Αυστραλιανό Πρωτάθλημα του 1959, έφτασε στον τελικό του απλού όπου έχασε από τη Μαίρη Κάρτερ Ρεϊτάνο 6-2, 6-3. Κέρδισε το γερμανικό πρωτάθλημα το 1963, νικώντας τη Λέσλι Τέρνερ Μπάουρι στον τελικό σε τρία σετ.

Στο Πρωτάθλημα αντισφαίρισης Ανατολικής Μεσογείουτο 1959 ήταν δεύτερη στο απλό γυναικών και πρώτη στο διπλό μεικτό με συμπαίκτη τον Ίαν Βέρμακ.

Σύμφωνα με τον Lance Tingay της *The Daily Telegraph* και του Daily Mail, η Σούρμαν κατατάχθηκε μεταξύ των πρώτων δέκα γυναικών στον κόσμο από το 1960 έως το 1963 και έφτασε στα υψηλότερα επίπεδα της παγκόσμιας κατάταξης το 1963. Παντρεύτηκε τον Πήτερ Χέιγκουορθ στις 29 Μαΐου 1964 στο Ντουρμπάν. Ο δεύτερος γάμος της, με τον Ρόμπιν Όσμπορν πραγματοποιήθηκε το 1977.

## Παραπομπές


Κατηγορία:Νοτιοαφρικανές αθλήτριες της αντισφαίρισης
Κατηγορία:Νικητές Γαλλικού Όπεν
Γουλιέλμος Ε΄ του Νεβέρ

Ο **Γουλιέλμος Ε΄, κόμης του Νέβερ**, (Γαλλική γλώσσα : *Guillaume V*, απεβ. 1181) από τον Οίκο του Νεβέρ ήταν κόμης του Νεβέρ & του Ωσέρ (1176 - 1181).

## Βιογραφία
Ήταν ο πρωτότοκος γιος του Γκυ κόμη του Νεβέρ & του Ωσέρ και της Ματθίλδης της Βουργουνδίας, κόρης του  Ρεϋμόνδου κόμη του Γκρινόν (γιου του Ούγου Β΄ δούκα της Βουργουνδίας). Το 1176 απεβίωσε ο πατέρας του και η μητέρα του Ματθίλδη ανέλαβε την επιτροπεία για τη διάρκεια της ζωής του. Ο ίδιος απεβίωσε ως παιδί το 1181 και τον διαδέχθηκε η αδελφή του Αγνή Α΄ του Νεβέρ.

## Πρόγονοι



	

## Παραπομπές
 		


## Πηγές

*Bouchard, Constance Brittain (1987). Sword, Miter, and Cloister:Nobility and the Church in Burgundy, 980-1198. Cornell University Press.

Κατηγορία:Οίκος του Νεβέρ